49. schôdza NR SR - 13.deň - B. popoludní
Dátum: 2026-05-04
Poslanec: Krajčí, Marek (SLOVENSKO)
Druh vystúpenia: Vystúpenie

Ďakujem pekne za slovo vám, predsedajúci. Chcem sa ešte vrátiť. K tomu, čo mu rečí cez ňu? Nezákonnosti, na ktoré upozornil pán generálny prokurátor, pretože je to veľmi dôležité, ako sme hovorili. A je to dôležité najmä preto, že tým, že minister Kamoš Šaško nechcel dať do poriadku tento stav, tak ministerstvo sa bude súdiť. A následne, pokiaľ by ministerstvo, súd s generálnou prokuratúrou, správny súd s generálnou prokuratúrou prehralo, budú naozaj hroziť žaloby všetkých neúspešných uchádzačov, ktorí v tomto tendri A sa pokúšali zvíťaziť. A treba povedať, že tak sa pokúšali, že už mali nakúpené sanitky, takže plánovali, že zvíťazia. My sme s opozíciou od začiatku roku 25 upozorňovali pána ministra, že toto mu zaváňa obrovským prúserom. A teraz sa zase ja tuná vrátim. Kolegovia z KDH tu do Národnej rady predložili jeden zmysluplný návrh, ktorý, keby Kamoš vtedy akceptoval, tak sa nemuselo toto stať. Jediná vec, ktorú sme od neho chceli: pán minister, urobte to transparentne. Tak, aby bolo jasné, že tí, čo vyhrajú, si to naozaj zaslúžia. Nie. On to urobil ešte menej transparentne. On tam ešte niektoré veci zabetónoval. Všetko dal do neverejného režimu. V podstate oficiálne dodnes nevieme, kto v tej komisii mal sedieť. Samozrejme, ľudia, ktorí, keď videli, čo sa deje, tak tie informácie líkovali na verejnosť cez médiá, do opozície. A takto to šlo ďalej a on si ďalej šiel v tom, skrátka, vytýčenom smere zrealizovať tento megabiznis za 2 miliardy € pre firmy, ktoré to mali vyhrať. Až v lete došlo k obrovským protestom nielen opozície, ale aj odbornej verejnosti a zakročil vtedy premiér Robert Fico. A prikázal tender zrušiť. A ja sa teraz ešte opäť chcem vrátiť k tomu, že v tom čase, keď to Robert Fico prikázal ministrovi zdravotníctva Kamilovi Šaškovi, tak v tom čase ešte mal Kamil Šaško relatívne solídny čas na to, aby to skončil skôr a tým pádom mohol zabrániť aj protestom generálneho prokurátora a reťazeniu nezákonností, ktoré následne spôsobil. Ale on pekne na dovolenočke čakal, čakal, čakal, až prišiel, a ešte keď prišiel, ešte to mohol urobiť a znova čakal, čakal, čakal, až prišlo 11. 8. 2025. Správa mu bola doručená z operačného strediska. A potom rozhodol, že sa to zastavuje. Teraz ja si dovolím len prečítať stanovisko Generálnej prokuratúry. Ja nie som právnik, ale stojí to naozaj za zmienku, že je to vážna vec, akým spôsobom minister Kamoš postupoval. Opäť, keby sa to podarilo zrušiť aspoň včas, tak by sme tu rozprávali len o obrovskej neefektivite tým, že poveril ďalších uchádzačov, ktorí teraz prevádzkujú tú službu s obrovským ziskom, lebo sa predpokladalo, že za tieto peniaze by mali do nej investovať a oni neinvestujú. Takže už tuná pacienti strácajú, áno, pravdepodobne stovky miliónov €. Ale tým, že to urobil takto, tak ešte hrozí úplne reálne, že Slovenská republika, Ministerstvo zdravotníctva, bude musieť zaplatiť odškodné všetkým tým, ktorí tú službu prevádzkovať mali a zapojili sa do tendra. Takže dvojnásobná, by som to povedal, v stovkách miliónov € hrozí škoda alebo tunel pre slovenské zdravotníctvo. A my tuná naozaj sa zbierame pre ľudí, ktorí sú ťažko chorí na všelijakých doniach a zbierkach, aby si mohli zabezpečiť liek, ktorý potrebujú, lebo systém to údajne nemá. Takže Generálna prokuratúra Slovenskej republiky preskúmala zákonnosť postupu rozhodnutí Ministerstva zdravotníctva Slovenskej republiky v konaní o vydanie povolenia na prevádzkovanie záchrannej zdravotnej služby a dospela k záveru, že Ministerstvo zdravotníctva Slovenskej republiky svojím postupom, keď potom, ako mu 11. 8. 2025 bola doručená správa operačného strediska tiesňového volania zdravotnej záchrannej služby, ďalej len operačné stredisko, o výsledku výberového konania z 31. 7. 2025, túto správu 12. 8. 2025 vrátilo operačnému stredisku, po čom operačné stredisko 13. 8. 2025 zrušilo výberové konania a Ministerstvo zdravotníctva Slovenskej republiky 8. 10. 2025 zastavilo konania vo veci žiadosti o vydanie povolenia na prevoz 25. Túto správu 12. 8. 2025 vrátilo operačnému stredisku, po čom operačné stredisko 13. 8. 2025 zrušilo výberové konanie a Ministerstvo zdravotníctva Slovenskej republiky 8. 10. 2025 zastavilo konania vo veci žiadosti o vydanie povolenia na prevádzkovanie zdravotnej záchrannej služby. Konalo v rozpore so zákonom o poskytovateľoch zdravotnej starostlivosti a zákonom o správnom konaní. Porušenia zákona zo strany Ministerstva zdravotníctva Slovenskej republiky spočívali v tom, že ako správny orgán nerešpektovalo zákonný príkaz, v zmysle ktorého je pri vydávaní povolení viazané výsledkom výberového konania, o ktorom komisia zriadená operačným strediskom vyhotovuje správu. Hoci doručením správy obsahujúcej všetky zákonné náležitosti Ministerstvu zdravotníctva Slovenskej republiky dňa 11. 8. 2025 vznikla Ministerstvu zdravotníctva Slovenskej republiky povinnosť konať a rozhodnúť o vydaní povolenia alebo o zamietnutí žiadosti o vydanie povolenia, a to do 10 dní od doručenia správy. Správu vrátilo operačnému stredisku a nepristúpilo k rozhodnutiu v administratívnom konaní na základe záväzného výsledku výberového konania, a to bez opory v zákone. A navyše z dôvodov Ministerstvo zdravotníctva Slovenskej republiky vytklo, že boli hodnotené aj žiadosti účastníka konania, ktorý v rozhodnom čase už nebol účastníkom konania v dôsledku späťvzatia žiadosti o vydanie povolenia, ktoré boli v rozpore s obsahom spisu a skutkovým stavom veci. Všetci žiadatelia uvedení v správe v čase výberového konania a vypracovania správy o jeho výsledku boli účastníkmi konania o vydanie povolenia, hoci operačné stredisko rozhodlo 13. 8. 2025 o zrušení výberového konania. Treba zdôrazniť, že výberové konanie už právoplatne skončeného a v procese konania o vydanie povolenia bez právneho základu a bez zákonnej právomoci, čím rozhodnutie zároveň trpelo aj nedostatkom právnej formy, navyše bez splnenia podmienok pre použitie analógie práva podľa zákona o verejnom obstarávaní a spôsobom po obsahovej stránke nepreskúmateľným a arbitrárnym, a teda rozhodnutie operačného strediska je nevyhnutné považovať za nulitný správny akt. Ministerstvo zdravotníctva Slovenskej republiky vydalo 8. 10. 2025 nezákonné rozhodnutie o zastavení konania s odôvodnením, že odpadol dôvod, pre ktorý sa konanie viedlo, ako správny orgán nepostupovalo v konaní v súlade so zákonmi a vychádzajúc zo spoľahlivo zisteného stavu veci. Tým, že zastavilo konanie ako orgán verejnej správy v rozpore so zákonnou povinnosťou, odoprelo vecne o žiadostiach rozhodnúť o vydaní povolenia alebo o zamietnutí žiadosti o vydanie povolenia, čím zasiahlo v neprospech práv účastníkov administratívneho konania. Na zistenie porušenia zákona bolo reagované protestami prokurátora 33 podanými Ministerstvu zdravotníctva Slovenskej republiky. 9. januára 2026 minister zdravotníctva Slovenskej republiky dňa 5. 1. 2026 nevyhovel protestom, ktoré som podal proti rozhodnutiam Ministerstva zdravotníctva Slovenskej republiky z 8. 10. 2025, ktorými boli zastavené konania vo veci žiadosti o vydanie povolenia na prevádzkovanie ambulantnej zdravotnej služby. Minister zdravotníctva Slovenskej republiky v konaní o protestoch neodstránil zásadné porušenia zákona, majúce charakter reťazenia nezákonnosti, ktorými Ministerstvo zdravotníctva Slovenskej republiky zasiahlo v neprospech práv účastníkov administratívneho konania, preto vo veciach podám správne žaloby. V počte 32 na správny súd v Bratislave napísal generálny prokurátor. Takže, dámy a páni. Po takto zbabranom tendri naozaj minister Kamil Šaško sa tu stále premáva ako minister. Strihá pásky a tvári sa, že sa nič nestalo. To je absolútne neuveriteľné. A ja ináč by som nechcel žiť v jeho koži, pretože toto je fakt škoda, ktorá vznikla jeho konaním. Ja som zvedavý, ako sa z tejto škody bude vyviňovať, keď Ministerstvo zdravotníctva prehrá tento súdny proces s Generálnou prokuratúrou. Takže zhruba zhrnutie suma sumárum. Pacienti stále čakajú. Kto ich bude zachraňovať, pretože tí, čo to momentálne robia, nevedia, kedy skončia. Tí, čo momentálne teraz prevádzkujú záchrannú zdravotnú službu a vychádzajú z predchádzajúceho takéhoto istého zmanipulovaného tendra, ktorému predsedal súčasný predseda Úradu pre dohľad nad zdravotnou starostlivosťou pán Palko, sa sťažujem. Pretože dostávajú zaplatené za službu, do ktorej by mali ďalej investovať, ale oni jasne povedali, že investovať nebudú. A zároveň tí, ktorí mali tento biznis vyhrať, sa tešia, pretože je to našliapnuté tak, že Ministerstvo zdravotníctva sa bude súdiť s Generálnou prokuratúrou. Ak prehrá, budú môcť žalovať Ministerstvo zdravotníctva za ušlý zisk, ktorý určite nie vôbec mali. Z tohto pohľadu si myslím, že pokiaľ táto snemovňa Národná rada chce pomôcť tejto krajine, bolo by veľmi dobré, pokiaľ by ste zahlasovali za uznesenie, ktoré sme predložili, je tam napríklad, ako som spomenul, ten jeden bod, že ministerstvo by nám malo zverejniť tú robustnú právnu analýzu, na základe ktorej konalo, ako konalo. Ale obávam sa, keďže ju vyhlasuje za utajenú, čo tiež bude pravdepodobne v rozpore so zákonmi tejto krajiny, že tá analýza by nám toho asi veľa nepovedala a bolo by to ešte väčšie fiasko. V každom prípade minister by mal čo najrýchlejšie rozhodnúť, akým spôsobom chce túto situáciu vyriešiť a Peter Stachura povedal úplne jednoduchý spôsob, ktorým by sa to dalo zajtra urobiť naozaj. Zabezpečte sanitky bratislavskej, košickej záchranky. A máme problém vyriešený. Nebudeme už nikdy musieť tendrovať. Bude to poskytovať štát. Štát bude do tej služby seriózne investovať. Treba to nejakým spôsobom ošetriť v zákonoch, aby sa záchranári nebáli, že sa to bude nejakým spôsobom niekde, tie zisky eventuálne z toho prenášať a že nezostávalo by to v tej službe. To sú všetko jednoduché veci a môžeme ísť ďalej. Ja chcem len povedať, lebo nemáme tu teraz z opozície nikoho, kto by nejakým spôsobom reagoval na túto našu rozpravu, ale väčšinou taká výtka býva. No, čo ste s tým spravili vy? A ja by som chcel úplne jednoducho povedať, čo sme spravili. Peter to tu naznačil. Naozaj, keď sme my zvažovali, že by sme zabezpečili poskytovanie tejto služby tak, aby to zabezpečoval štát, mali sme vo vtedajšej koalícii obrovský problém. Problém so stranou Sloboda a Solidarita a problém so stranou Za ľudí. Tí si v úvodzovkách líhali na koľajnice, že v žiadnom prípade niečo takéto urobiť nemôžeme a že ďalej sa to musí takto súťažiť, aby tam sa mohli zapojiť aj súkromníci. My sme si potom povedali, dobre, s nimi nepohneme, politicky je to nepriechodné. Tak sme do plánu obnovy napísali reformu zdravotnej záchrannej služby, kde sme zažiadali a teraz už presne neviem, koľko miliónov € to bolo na to, aby štát nakúpil záchranky pre seba. A chceli sme sa pripraviť na tú súťaž. Samozrejme, že keby štát mal tie záchranky nakúpené, tak by mohol aj posilniť svoju pozíciu na trhu a nakoniec, keby bol ten tender dobre urobený, tak by to pravdepodobne mohol aj úplne s prehľadom vyhrať. Pretože si myslím, že štát tieto veci naozaj dokáže zabezpečovať, keď je dobre pripravený, najracionálnejšie, najefektívnejšie. Čo sa stalo? Po mne nastúpil na ministerstvo Vladimír Lengvarský, ktorý bol perfektný v tom, že dokázal vysabotovať už niektoré dohodnuté veci takým spôsobom, že síce nad ním blesky lietali, že, ako si to mohol dovoliť, ale vždy mu to prešlo a jedna z tých vecí bolo, že vysabotoval kompletne nákup týchto nových sanitiek pre štát. Takže premiér Heger vtedy presunul tie peniaze, presunul tie peniaze, myslím, že do nemocníc alebo kam to posunul. A viete, ako mať k dispozícii peniaze a nedokázať vytendrovať, prečítať sanitky, tak to už je naozaj, že úplne úsmevné, ale samozrejme, tušíte, čo za tým je. Za tým bol obrovský biznis a biznis kľudný, ktorý nechceli, aby štát takýmto spôsobom sa mohol vystužiť a peniaze, ktoré kľudne mohol dostať a tie sanitky sa naozaj mohli kúpiť, samozrejme, nekúpili. Žiaľ, takto to tu chodí a teraz tu máme ďalšiu kauzu, pretože áno, tie veci sa nepodarilo vyriešiť aj v minulosti. Samozrejme, tie licencie platili a platili tak, že to bolo potrebné riešiť až teraz v roku 25. Takže tak či tak by sme veľa nemohli urobiť, pretože tú kontinuitu sme vo vláde nemali a dostali sa k moci ľudia, ktorým tento systém vyhovoval a ktorí ho celé roky po ministrovi Zajacovi tolerovali a v podstate ho napĺňali. Takže z mojej strany zatiaľ toľko. Ďakujem veľmi pekne zatiaľ za túto rozpravu a pokiaľ by ešte boli nejaké ďalšie otázky alebo faktické, tak samozrejme, rád zodpoviem. Pán poslanec Pročko s faktickou poznámkou.